《念奴娇·绿云霁雨》
宋代·佚名

绿云霁雨，倚晴空千尺，长江澄縠。十里薰低、绣幕四叶，其馀华縠。怪得清都，奔云拥鹤，环佩声相续。朝来无是，有人初降仙箓。且与小试民曹，梅花岭外，雪片三冬足。眼底承家人物在，楚楚珪璋兰玉。雾阁云窗，翠眉红颊，解唱长生曲。壶中难老，定应两鬓长绿。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。